Kuopion museot

Tanssitupa, syyskausi 2026
2026-12-12 10:30 - 12:00, 2026-11-28 10:30 - 12:00, 2026-10-17 10:30 (Europe/Helsinki) | Kuopion museo
Tervetuloa kokemaan kansantanssin ja kansanmusiikin pulssi ja poljento!
Kuopion Tanssituvassa opetellaan kansanomaisia pari- ja ryhmätansseja sekä improvisoidaan matalalla kynnyksellä, livemusiikin tahtiin. Virittäydymme yhdessä musiikin ja tanssin erottamattomaan yhteyteen sekä kansantanssin vinhakkaisiin, seremoniallisiin, meditatiivisiin ja leikkisiin laatuihin.
Syyskaudella 2026 tutustumme suomenruotsalaiseen menuettiperinteeseen sekä pohjoismaisiin, karjalaisiin, inkeriläisiin ja baltialaisiin tansseihin. Uutena avauksena jamitoiminta: ota oma soittimesi mukaan ja jamittele mukana vapaan tanssin osuudessa (noin klo 11:30-12)!
Aiempaa tanssikokemusta tai omaa paria ei tarvita. Tanssituvassa osallistumisen taso on mahdollista määrittää itselle sopivaksi. Voit myös saapua vain kuuntelemaan tanssia ja musiikkia sekä nauttimaan yhdessäolosta.
Vetäjinä tanssitaiteilija Outi Markkula ja muusikko Jenni Venäläinen.
Kaikkiin tupiin on vapaa pääsy!
HUOM! Syksyn ensimmäinen tupa (19.9.) tanssitaan ja soitetaan Kuopion Raittiustalolla, loput tutusti Kuopion Museon monitoimitilassa.

Syyskauden 2026 Tanssituvat:
LA 19.9. klo 10:30-14 JEPUAN MENUETTI JA POLSKA / HUOM! PAIKKA: Kuopion Raittiustalo, Minna Canthin katu 52. Musiikki- ja tanssityöpaja. Vierailevana opettajana Christine Julin-Häggman.
LA 17.10. klo 10:30-12 GANGAR, ENKELISKA JA JENKKA / Kuopion Museo, Museokatu 1.
LA 28.11. klo 10:30-12 KARJALAISET JA INKERILÄISET TANSSIT / Kuopion Museo
LA 12.12. klo 10:30-12 POLKKA JA BALTIALAISET TANSSIT / Kuopion Museo
/
Tupien toteutumista kaudella 2026-2027 tukevat Suomen Kulttuurirahaston Pohjois-Savon rahasto, Svenska Kulturfonden & Kuopion Museo

OMPELUSEURAT: korjauspajat syyskausi 2026
2026-12-02 13:00 - 17:30, 2026-11-04 13:00 - 17:30, 2026-10-07 13:00 - 17:30 | Kuopion museo
Korjausolohuoneeseen saa tulla ilman ennakkoilmoittautumista oman aikataulun mukaan ja kysymään neuvoa kaikenlaisten korjaustöiden kanssa, teemasta huolimatta. Korjausaktiivit auttavat korjaamisen alkuun. Paikan päältä löytyy ompelukoneita ja korjaamiseen paikkakankaita, lankoja ym. tarvikkeita Voit tuoda käyttöön ja kiertoon myös omia korjausmateriaaleja ja korjattavaa.
SYYSKAUDEN ohjelma ja teemat:

Ke 5.8. Retkeilyvarusteet kuntoon & tanssitaiteilija ja sellisti Outi Markkula
Ke 2.9. Korjataan ja parsitaan käsin & kitarataiteilija Mikko Siirola
Ke 7.10. Vetoketjujen vaihtotalkoot & näyttämötaiteilija Lasse Forsgren: Alusta
Ke 4.11 Korjataan kodin tekstiilejä & kuvataiteilijat Jenni Ahokivi ja Maiju Ruuskanen
Ke 2.12 Korjataan joululahjaksi & muusikko Antti Raekallio: MusaMyllyn joulu

Tapahtumatiedot tarkemmin:
Ke 5.8. 2026 klo 13-17.30 OMPELUSEURAT: Retkeilyvarusteet kuntoon & tanssitaitelija ja sellisti Outi Markkula
Aloitetaan syyskausi korjaamalla kuntoon retkivarusteet: reppujen hihnat, vaellushousun polvet, makuupussin suojapussin reikä jne. Voit tulla teemasta riippumatta kysymään neuvoa kaikenlaisten korjaustöiden kanssa.
Esiintyjänä tanssitaiteilija ja sellisti Outi Markkula, jonka repertuaarissa sellon ja ihmisen ääni sekä soitin ja soittaja kietoutuvat yhteen. Esitysaika klo 17.00. Korjaaminen saa jatkua esityksen aikana. Korjauspaja päättyy esityksen jälkeen.
****
Ke 2.9. 2026 klo 13-17.30 OMPELUSEURAT: Korjataan ja parsitaan käsin & kitarataiteilija Mikko Siirola (huom. paikkana aula, ei ompelukoneita).
Korjataan keskittyneesti käsin syksyn hitaudessa museon aulassa rappusten alla. Aloittelija tai taideparsija – tule oppimaan yhdessä ja jakamaan taitoja! Parsitaan sukat, lapaset, sormikkaat, korjataan paita, housut, neuleen resorit ja otetaan kiinni karanneet silmukat. Teemasta riippumatta saa tulla kaikenlaisten korjaustöiden kanssa, mutta tällä kertaa käytössä ei ole ompelukoneita.
Musiikin korjausolohuoneeseen taiteilee käsityönä kitarataiteilija Mikko Siirola, joka työskentelee monilla musiikin sektoreilla klassisesta musiikista väkevään avantgardeen. Siirola tekee aktiivista yhteistyötä eri taiteenalojen ammattilaisten kanssa ja myös opettaa kitaransoittoa. www.mikkosiirola.fi
Esitysaika on klo 17.00. Korjaaminen saa jatkua esityksen aikana.
****
Ke 7.10.2026 klo 13-17.30 OMPELUSEURAT: Vetoketjujen vaihtotalkoot & näyttämötaiteilija Lasse Forsgren: Alusta
Lokakuun kunniaksi korjataan vetoketjuja ja muita murheenkryynejä. Vetoketju on usein vaatteen heikoin osa. Takkiketjun vaihto voi onnistua melko helpostikin ilman että vanhat ompeleet ja ketju puretaan pois. Voit tulla teemasta riippumatta kysymään neuvoa kaikenlaisten korjaustöiden kanssa ja oman aikataulun mukaan.
Illan lopuksi näyttämöllä Lasse Forsgrén: Alusta. Lasse Forsgren työskentelee paljolti eri taiteenlajien raja- ja reuna-alueilla. Tällä kertaa tutkailevan työskentelyn ja taiteellisen ulostulon pontimena on sana ”alusta” kaikissa merkityksissään.
Esitysaika klo 17.00. Korjaaminen saa jatkua esityksen aikana. Korjauspaja päättyy esityksen jälkeen.
****
Ke 4.11.2026 klo 13-17.30 OMPELUSEURAT: Korjataan kodin tekstiilejä & kuvataiteilijat Jenni Ahokivi ja Maiju Ruuskanen
Vuodevaatteet hiutuvat ja repeilevät? Käsipyyhkeiden lenksut rikki? Pyyhkeiden reunat repsottaa? Tule korjaamaan vahvistamalla, paikkaamalla tai yhdistämällä lisäaikaa lempikankaille, saamaan ja jakamaan neuvoja lakanankorjaukseen. Voit tuoda mukanasi korjauskäyttöön ja kiertoon puhtaita käytettyjä lakanakankaita. Teemasta riippumatta voit tulla kysymään neuvoa kaikenlaisten korjaustöiden kanssa ja oman aikataulun mukaan.
Kuvataiteilijat Jenni Ahokivi ja Maiju Ruuskanen piirtävät ja maalaavat korjausolohuoneessa ompelevia ihmisiä hetken kuviksi koko tapahtuman ajan.
****
Ke 2.12.2016. klo 13-17.30 OMPELUSEURAT: Korjaa joululahjaksi & muusikko Antti Raekallio
Kartoita läheisten korjaustarpeet ja tule salaisiin korjaushommiin. Korjataan joululahjaksi vaatteita ja tekstiilejä, parsitaan pehmeä paketti – läheisille, tutuille, tuntemattomille tai itselle. Vietetään yhdessä aikaa kuluttamisen sijaan korjaten ja opitaan toisiltamme.
Illan esitys klo 17.00: MusaMyllyn joulu. Antti Raekallion MusaMylly on yhden miehen orkesteri, joka yhdistelee akustisia ja sähköisiä soittimia sekä mekaniikkaa. MusaMylly jauhaa rytmejä ja säveliä myllärinsä ohjauksessa. Joulukuun korjauspajalla esitys yhdistelee improvisatoorisesti kansanmusiikkia, joululauluja, electronicaa ja Raekallion eri teatteri-esityksiin säveltämää musiikkia. Korjaaminen saa jatkua esityksen aikana. Korjauspaja päättyy esityksen jälkeen.
****
Tapahtumassa on joka kerralla esillä pieni näyttely korjausteemaan liittyviä kirjoja. Kuopion kaupunginkirjaston koostaman vinkkilistan avulla kirjastosta voi lainata lisää aihetta käsittelevää kirjallisuutta.
Korjataan se, mitä pystytään. Korjataan tämä!
Korjataan tämä elämä kestäväksi elämäksi.

Yhteistyössä Jätekukko, Kuopion museo, Kuopion kaupunginkirjasto, Elävä säätiö, Taike ja ITAK

Ohjelmamuutokset ja täydennykset mahdollisia.
Lisätietoja OMPELUSEURAT Instagramista.

Kuopion museon opastus: Toden ja tarun rajalla
2026-11-21 14:00 - 14:45, 2026-11-07 14:00 - 14:45, 2026-10-24 14:00 - 14:45, 2026-10-10 14:00 - 14:45, 2026-09-26 14:00 - 14:45, 2026-09-12 14:00 - 14:45 | Kuopion museo
Ihmisen ja luonnon suhde on muuttunut aikojen saatossa. Toden ja tarun rajalla -näyttely vie kiertäjänsä matkalle menneisyyden maailmaan, jossa myyttejä ja merkityksiä täynnä oleva luonto rytmitti ihmisen eloa. Opastetulla kierroksella vieraillaan muun muassa museon savutuvassa sekä tutustutaan entisaikojen vuodenkiertoa kuvaavaan Ajastaika-videoon.
Opastus sisältyy pääsylipun hintaan, alle 18-vuotiaat ilmaiseksi. Museokortti ja Kaikukortti käyvät. Opastus on kestoltaan noin 45 minuuttia.

Luontokirjalukupiiri
2026-11-18 17:00 - 18:00 | Zoom
Etänä verkossa kokoontuvassa Luontokirjalukupiirissä tutustutaan ajankohtaisiin ympäristöaiheisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla yhdelle tai useammalle kerralle.
Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!
Kokoonnumme seuraavina keskiviikkopäivinä klo 17 Zoomissa (https://zoom.us/j/99576520794)
18.11. Powers, Richard: Alkumeri
Luontokirjalukupiirin järjestävät Kuopion kaupunginkirjasto ja Kuopion luonnontieteellinen museo

Kekri 2026
2026-10-30 17:00 - 20:00 | Kuopion museo
Kekri – vanhaa suomalaista mystiikkaa ja kauhun kaikuja…
(**In English below**)
Ennen vanhaan kekri oli vuoden kohokohta – satokausi päättyi, vuodenkierto vaihtui ja palvelusväki sai hengähdyshetkensä. Elettiin vuoden synkintä aikaa, jolloin uskottiin vainajien henkien palaavan keskuuteemme. Yliluonnollisia olentoja lepyteltiin herkuilla, uhrilahjoilla ja saunan löylyillä. Tulevaa yritettiin kurkistaa taikojen avulla ja taata hyvä satokausi myös seuraavalle vuodelle… Kekri on taikojen ja yliluonnollisen läsnäolon aikaa.
Kekri ja Halloween kumpuavat samasta eurooppalaisesta perinteestä – mutta kekri on aivan omaa, suomalaista kulttuuriperintöämme.
Uskallatko astua synkempiin menneisyyden varjoihin?
Tervetuloa Kuopion museon perjantai-illan tapahtumaan, jossa kekrin henki herää eloon! Luvassa on ohjelmaa nuorilta nuorille – tarinoita, hahmoja ja tunnelmaa, joka saa niskavillat nousemaan kutkuttavalla tavalla pystyyn.
Kuopion museon tapahtuma yleisötiloissa on maksuton kaikille.
****OHJELMA TARKENTUU ****

**********
Eli ei kun vaan naamiaisasua niskaan ja mukaan kekrimäiseen menoon – koe Kekrin ajan mystiikkaa Kuopion museolla! Tapahtuma on kohdennettu ensi sijassa nuorille ja nuorille aikuisille, eikä sen sisältö välttämättä sovellu lapsille.
Tapahtumayhteistyössä ovat Kuopion museon kanssa mm. Kuopion nuorisopalvelut, Kuopion kansalaistoiminnan palvelut, Kuopion seudun Nuorisoseurojen TeatteriTorstai, Kuopion kaupungin teatterin Nuorten teatteri, Kuopio Rock Academy, Itä-Suomen maa- ja kotitalousnaiset, Kuopion Isänmaallinen seura, Kuopion kansallinen kaupunkipuisto sekä iso joukko nuoria esiintyjiä ja talkoolaisia!
(Muutokset ja täydennykset ovat mahdollisia)
***********
Maa makaa martaana satovuoden vieriessä päätökseensä;
On aika juhlia loppua ja alkua.
Pirtin uuni lämmittää, pöytä on koreana sadon antimista;
Liikkeellä on niin eläviä kuin kuolleita.
Yötaivaalla kumottaa kuu, pilvien takaa tuikkivat tähtöset,
Lehdon luona virvatuli välkkyy.
Männingäiset, manalaiset, hiidet ja henget aliset
Talonväeltä uhrilahjoja kärkkyy:
Saunan lauteille ateria makoisa,
Pyhän puun tykö kallo lampaan.
Maitotilkka on maahiselle mieluisa,
Vainajille maistuu viinaryyppy varmaan.
Tule, vietä kekriä kanssamme,
Ehkäpä asusteena jotain sopivaa teemaan,
Huvitusta järjestämme vuoksenne,
Joten viivythän vieraana pitkälle marrasiltaan!

In English
Kekri – Ancient Finnish Mysticism and Echoes of Horror…
In the old days, Kekri marked the highlight of the year – the harvest season ended, the annual cycle turned, and servants got a well-earned break. It was the darkest time of the year, when people believed the spirits of the dead returned among the living. Supernatural beings were appeased with treats, offerings, and sauna steam. Magic was used to glimpse the future and ensure a good harvest for the coming year… Kekri is a time of spells and supernatural presence.
Kekri and Halloween share roots in European tradition – but Kekri is a unique part of Finnish cultural heritage.
Do you dare step into the darker shadows of the past?
Welcome to Kuopio Museum’s Friday evening event, where the spirit of Kekri comes alive! Expect spine-tingling program created by youth for youth – stories, characters, and an atmosphere that will send delightful chills down your spine.
The event at Kuopio Museum is mostly free of charge for everyone (see program for any exceptions – updates coming).

***
So put on your costume and join the Kekri festivities – experience the mysticism of Kekri at Kuopio Museum!
The event is primarily aimed at youth and young adults and may not be suitable for younger children.
( Changes and updates are possible)
***
The land lies still as the harvest year draws to a close;
It’s time to celebrate the end and the beginning.
The hearth warms the cottage, the table is laden with harvest bounty;
Both the living and the dead are on the move.
The moon glows in the night sky, stars twinkle behind clouds,
A will-o’-the-wisp flickers near the grove.
Forest spirits, underworld beings, goblins and ghosts
Lurk for offerings from the household:
A tasty meal on the sauna bench,
A sheep’s skull by the sacred tree.
A drop of milk pleases the gnome,
And the dead surely enjoy a shot of liquor.
Come, celebrate Kekri with us,
Perhaps dressed in something fitting for the theme.
We’ve prepared amusements for your delight,
So stay with us well into the November night!
(Poet translated by AI)

Äänitaidekonsertti – Joonas Ahtikallio & Toni Essel: Antroposooni
2026-10-17 17:30 - 18:30, 2026-10-17 16:00 - 17:00 | KUMMA, Kauppakatu 35, Kuopio, 70100
(lat. anthrōpos ’ihminen’, sonus ’ääni’)
Antroposooni on ääni-installaatio, joka tuo esiin luonnon katoavaisuutta pohjoisen äänimaisemien kautta. Teoksessa luonnon äänet vaihtuvat näyt telyjakson aikana kaupunkitilan aiheuttamaan meteliin. Mediataidefestareilla esitetään teoksesta tiivistetty versio.

Monologisarja Emännän vuosisata
2026-10-10 13:00 - 13:35, 2026-10-09 13:00 - 13:30, 2026-10-06 13:00 - 13:30 | Kuopion museo
Vuosisadan läpi katsojaa kuljettava kolmiosainen monologi kuvaa itäsuomalaista maaseutuperinnettä kolmen emännän elämäntarinoiden kautta. Esitys on kunnianosoitus emännille ja heidän suurelle työlleen maaseudun sekä yhteisöjen hyväksi, isäntien työpanosta unohtamatta.
Monologeissa käsitellään ajanmukaista elämää tiloilla, arkea, iloja, suruja, sekä kunakin aikana käytössä olleita menetelmiä, sanontoja, loitsuja ja taikoja, joilla mm. karjaonnea sekä satoa on haluttu parantaa. Kuten elämässä yleensäkin, myös kerronnassa vuorottelevat hauskemmat ja vakavammat tapahtumat. Juonenkäänteiden kautta katsojilla on mahdollisuus päästä myös omien muistojensa sekä edeltävien sukupolvien tarinoiden äärelle.
Lämpimästi tervetuloa Kuopion museon monitoimitilaan seuraamaan monologisarjaa yksittäisenä esityksenä tai katsoen kaikki osat! Sarja on osa Vanhustenviikon ohjelmistoa, mutta on avoin ja pääsymaksuton kaikille. Tila on esteetön.

Ti 6.10. klo 13
Charlotan tarina: Kaskitilan elämää savokarjalan salolla 1897-1930, kesto 30 minuuttia.
Pe 9.10. klo 13
Ainon tarina: Työn ja rakkauden voimalla läpi haasteiden 1930-1955, kesto 30 minuuttia.
La 10.10. klo 13
Eilan tarina: elämän iloa ja maaseudun murroskohtia 1955-1997, kesto 35 min.

Esitysten käsikirjoitus ja näyttämötoteutus: Kati Ahmaharju.
Monologisarjan tarjoavat Kuopion museo sekä Kuopion kaupungin yhteisöpalvelut.
Kuvaaja: Annmarit Puustjärvi.
Kuvien emännät: Charlotta – emäntä ikkunassa, Aino -leivän leipoja, Eila – istumassa kirnun vieressä.

Luontokirjalukupiiri
2026-09-23 17:00 - 18:00 | Zoom
Etänä verkossa kokoontuvassa Luontokirjalukupiirissä tutustutaan ajankohtaisiin ympäristöaiheisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla yhdelle tai useammalle kerralle.
Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!
Kokoonnumme seuraavina keskiviikkopäivinä klo 17 Zoomissa (https://zoom.us/j/99576520794)
23.9. Salo, Elli: Keräilijät
18.11. Powers, Richard: Alkumeri
Luontokirjalukupiirin järjestävät Kuopion kaupunginkirjasto ja Kuopion luonnontieteellinen museo

Metsäinen leffahetki
2026-09-22 16:15 | Kuopion pääkirjasto, Maaherrankatu 12, Kuopio, 70100
Tervetuloa metsäiseen elokuvahetkeen pääkirjaston kokoussaliin tiistaina 22.9. klo 16.15–18.45
Elokuvana japanilainen animaatio. Lisätietoja kirjaston tapahtumakalenterista.Tekstitetty suomeksiIkäraja K12Kesto 2 h 13 min

Ennen elokuvaa kuullaan museon noin 15 min kestävä alustus siitä, kuinka elokuvan teemat yhdistyvät Kuopion museon Pohjoistuulen metsä -näyttelyyn. Esillä on myös kirjaston keräämiä teemaan sopivia kirjavinkkejä.

Tilaisuus on maksuton!Elokuva toimii Kuopion Vilimit -elokuvafestivaalien etkoina.

Elokuvahetken toteuttavat Kantti-yhteistyössä Kuopion pääkirjasto ja Kuopion museo.

KMTF Reivit
2026-09-19 14:00 - 18:00 | KUMMA, Kauppakatu 35, Kuopio, 70100
Kuopion mediataidefestivaalin ensimmäisen viikonlopun huipentavat KMTF Reivit lauantaina 19.9. klo 14–18. KUMMAn edustalla Kauppakadulla liikenne väistyy ja keskelle kaupunkia avautuu avoin tanssilattia, jonne kaikki ovat tervetulleita.
Yhteistyössä K0ntron kanssa toteutettavassa tapahtumassa DJ:t valtaavat kadun sykkivillä rytmeillä ja tanssittavalla elektronisella musiikilla. Nelituntinen ulkoilmatapahtuma kutsuu festivaalivieraat, kaupunkilaiset ja ohikulkijat nauttimaan musiikista, tanssista ja yhteisestä tunnelmasta. Bassotaajuudet kantavat korttelin päähän asti, kun KMTF Reivit tuovat festivaalien energian keskelle kaupunkia.
Tapahtuma on päihteetön ja avoin kaikille.

Kaisa Penttilä ja Reetta Neittaanmäki: VR, Virtuaalitodellisuuden Ihmeolentoja
2026-09-19 12:00 - 16:00 | KUMMA, Kauppakatu 35, Kuopio, 70100
Tervetuloa tutustumaan virtuaalitodellisuuden mahdollisuuksiin työpajassa, jossa yhdistyvät käsin tekeminen ja digitaalinen taide. Työpajassa voi kokeilla VR-laseilla Marisija-teosta, jonka virtuaalimaailmassa seikkailee marjanukkemaisia hahmoja.
Osallistujat rakentavat askartelumateriaaleista oman hahmonsa, joka 3D-skannataan ja siirretään osaksi virtuaalimaailmaa. Työpajaan voi osallistua oman aikataulun mukaan tapahtuman aikana.
Tapahtuma sisältyy KUMMAn pääsymaksuun 6/12 €, alle 18-vuotiaat ilmaiseksi. Museokortti ja Kaikukortti käyvät maksuvälineeksi.

Retki: Kuolonsyöjät
2026-09-15 17:30 - 19:30 | Puijon torni, Puijontie 135, Kuopio, 70300, Suomi
Lahopuu tarjoaa kodin ja ravintoa monenkirjaville kuolonsyöjille. Värikkäät käävät ja muut lahottajasienet ovat elintärkeitä koko metsän elämälle. Lahopuissa vilistelee myös valtava määrä kovakuoriaisia ja muita lahopuuhyönteisiä.
Retkelle lähdetään Puijon tornin parkkipaikalta. Kuljemme pari kilometriä Puijon rinteen pienillä poluilla ja metsämaastossa.

Kuolonsyöjät
2026-09-15 17:30 - 19:30 | Puijon torni, Puijontie 135, Kuopio, 70300, Suomi
Lahopuu tarjoaa kodin ja ravintoa monenkirjaville kuolonsyöjille. Värikkäät käävät ja muut lahottajasienet ovat elintärkeitä koko metsän elämälle. Lahopuissa vilistelee myös valtava määrä kovakuoriaisia ja muita lahopuuhyönteisiä.
Lisätietoja: p. 044 718 1543

ANTI-festivaalin Festivaalilounge ja ohjelma Kuopion museolla
2026-09-15 - 2026-09-19 | Kuopion museo
Kuopion museolle muotoutuu festivaaliviikolla ANTI-festivaalin festivaalilounge, jonne yleisö on aukioloaikojen ja esitysten puitteissa tervetullut nauttimaan taiteesta ja rennosta oleilusta yhdessä.

Kuopion museolla palvelee myös festivaali-info, josta voit hakea ohjelmistoesitteen ja kysyä lisätietoa festivaalista ja apua paikkavarausten tekemiseen.
Festivaaliloungessa ohjelmistossa:
15.-20.9.
Come Hell or High Femmes: The Dolls Rise (video)
Keioui Keijaun Thomas (US)
15.-19.9. Festivaali-info
Ti 15.9. 12:00–17:00
Ke 16.9. 11:00–18:00
To 17.9. 10:00–17:00
Pe 18.9. 10:00–17:00
La 19.9. 10:00–17:00
Ke 16.9. 16:15
Sinun orkesterisi kylässä
Kumppaniohjelma: Kuopion kaupunginorkesteri
Ke 16.9. 16:30–18:00
ANTI 25 -keskustelut: All Kuopio Panel
Emma Fält, Timo Kokko
& Kirsi Pitkänen (FI)
To 17.9. 14:00–16:45
Propaganda Lab (työpaja)
Onur Tayranoğlu (TR)
La 19.9. 14:30
Elämä on väliaikaista
Tuomas Laitinen (FI)
La 19.9. 15:30–17:00
ANTI 25 -keskustelut: Pioneer Panel
Tuomas Laitinen (FI), Kira O’Reilly (IE)
& Johanna Tuukkanen (FI)
Tutustu myös Pannuhuoneen Festivaaliloungen ohjelmistoon!

ANTI – Contemporary Art Festival on kansainvälinen paikkasidonnaisen nykytaiteen festivaali, joka järjestetään Kuopiossa 15.-20.9.2026. Jo 25. kerran järjestettävä festivaali tapahtuu julkisissa tiloissa ympäri Kuopiota, ja kaikki tapahtumat ovat maksuttomia.
Katso ANTI-festivaalin ohjelma ja aikataulu osoitteesta www.antifestival.com!
ANTI – Contemporary Art Festival will take place for the 25th time in Kuopio on 15–20 September, 2026. The ANTI Festival programme presents live art works by international and Finland based artists in various different locations across the city of Kuopio. All events are free of charge for the audiences.
Check out the programme and timetables at antifestival.com!

Kuva: Akseli Muraja, ANTI Festival 2024.

Opastus: Talojen tarinoita
2026-09-12 13:00 - 14:00, 2026-09-05 13:00 - 14:00 | Korttelimuseo, Kirkkokatu 22, Kuopio, 70100
Talojen tarinoita -näyttelyopastus esittelee jo lähes hävinnyttä puutalokaupunkia. Puu-Kuopio oli voimissaan 1900-luvun puoliväliin asti, jolloin jälleenrakennuskausi ja kaupungistuminen muuttivat kaupunkikuvaa merkittävästi. Opastuksella muistellaan arkista elämää puutalokaupungissa siellä asuneiden silmin ja tutustutaan siihen valokuvien avulla.
Lauantaisin klo 13. Opastus sisältyy museon pääsymaksuun (8/5 €, Museokortti, Kaikukortti, alle 18-vuotiaat maksutta).

Talojen tarinoita – Puutalokaupungin jäljillä
Näyttelyssä valokuvat ja muistelmat nivoutuvat yhteen luoden eloisan kokonaisuuden, joka kertoo kaupungin rakennushistoriasta sekä kaupunkikuvan muutoksesta. Näyttely esittelee Kuopion purettuja sekä edelleen olemassa olevia puutaloja piirtäen kuvaa vilkkaasta kaupungista, jonka kaduilla ihmiset toimittivat arkisia askareitaan. Kuopiossa lapsuutensa ja nuoruutensa 1940–1960-luvuilla viettäneet ihmiset kertovat millaista oli elää puutalojen täyttämässä kaupungissa.

Sieniretki
2026-09-12 10:00 - 15:00 | Maljalahdenkadun tilausbussilaituri, Maljalahdenkatu, Kuopio, 70100, Finland
Ota sieniveitsi, kori, säänmukaiset vaatteet ja omat eväät mukaan. Ennakkoilmoittautuminen ke 12.8. klo 10 alkaen osoitteessa uusi.kuntapalvelut.fi/kuopio/fi/course/2777
Mukaan mahtuu 50 ensin ilmoittautunutta. Bussiretken hinta 10 € aikuiselta maksetaan käteisellä paikan päällä. Retki toteutetaan yhteistyössä Savon Sieniseuran kanssa.
Lisätietoja: p. 044 718 1543

Opastus: Muuttuva luonto
2026-09-05 14:00 - 14:45 | Kuopion museo
Muuttuva luonto -näyttelyssä matkustetaan itäsuomalaisen luonnon historiaan ja nykytilaan. Matka alkaa kaukaa menneisyyden mammuttiarolta, kiertelee luonnonmetsän siimeksessä ja järvien syvänteissä ja päätyy lopulta ihmisen muokkaamaan maisemaan. Millainen mahtaa olla luontomme tulevaisuus?
Tule mukaan opastukselle tutustumaan itäsuomalaisen luonnon monivaiheiseen tarinaan!
Opastus sisältyy pääsylipun hintaan, alle 18-vuotiaat ilmaiseksi. Museokortti ja Kaikukortti käyvät. Opastus on kestoltaan noin 45 minuuttia.
